El Centre Cultural Tívoli obri les seues portes a les primeres presentacions falleres de 2022
2025-07-24

Ha hagut de passar un llarg any perquè el Centre Cultural Tívoli es tornara a engalanar per a rebre a les falleres i els fallers de Burjassot. El pròxim cap de setmana, el Tívoli obrirà les seues portes a l’Agrupació de Falles de Burjassot, presidida per Iván Heredia Cortés, i a les dotze comissions que realitzaran les seues presentacions al llarg dels mesos de gener i febrer.

Comptant amb el suport i la col·laboració incondicional de la regidoria de Falles, dirigida per Estefanía Ballesteros, les presentacions falleres a Burjassot començaran el dissabte 15 de gener a partir de les 15.30 hores mantenint totes les mesures sanitàries establides, amb l’ús obligatori de la mascareta a la sala i sense la possibilitat de menjar ni beure en aquesta.

Mariano Benlliure- Séquia de Tormos, el dissabte 15 de gener a les 15.30 hores i Fermín Galán i García Hernández- Primavera, a les 21.30 hores seran les primeres comissions que es pujaran a l’escenari del Tívoli. El testimoni l’agafaran, el dissabte 22 de gener Mendizábal i Espartero- Maestro Plasència que es presentaran a les 15.30 i a les 21.30 hores respectivament.

El cap de setmana del 29 de gener, a les 15.30 hores, serà la presentació de la Falla Cristóbal Sorní- Maestro Fernando Martín i, a la nit, el torn serà de la Falla Llibertat- Teodoro Llorente. El mes de febrer començarà amb les presentacions de Nàquera- Lauri Volpi, a les 15.30 hores i Pi i Margall- Arturo Cervellera, a les 21.30 hores, el dissabte 5 de febrer.

Les Falles Domingo Orozco- Bailén i Isaac Peral- Misser Domingo Mascó, pujaran a l’escenari del Tívoli el dissabte 12 de febrer a les 15.30 i a les 21.30 hores respectivament, tancant les presentacions en el Tívoli les Falla María Ros- Sant Tomás, a les 15.30 hores, i Mestre Lope- Josep Carsí, el dissabte 19 de febrer, a les 21.30 hores.

En el cas de la Falla de la Plaça del Pouet, la comissió va realitzar la seua presentació el mes de desembre.

Una vegada presentades totes les comissions, el dissabte 26 de febrer, també en el Tívoli a partir de les 18 hores, tindrà lloc l’Exaltació de les Falleres Majors i Falleres Majors Infantils del 2022.